રેલવેમંત્રી પીયૂષ ગોયેલે ઘટનાસ્થળની મુલાકાત લીધી હતી. આ બ્રિજ તૂટી પડ્યો હતો, પરંતુ ભારે વરસાદ વચ્ચે પણ મોટરમેનની સમયસૂચકતાના કારણે હજારો પ્રવાસીઓ બચી ગયા હતા. મોટરમેન ચંદ્રકાન્ત સાવંત બોરીવલીથી ચર્ચગેટ ટ્રેન લઈ જતા હતા તે દરમિયાન પુલ પડતો જોતાં તેમણે ટ્રેનને ઇમરજન્સી બ્રેક લગાવી હતી, આથી 50 મીટર દૂર જઈને ટ્રેન ઊભી રહી હતી. સમયસર ટ્રેન રોકીને હજારો પ્રવાસીઓના જીવ બચાવનાર મોટરમેન ચંદ્રકાન્ત સાવંતને રેલવેતંત્ર દ્વારા રૂ. પાંચ લાખનું ઇનામ જાહેર કરાયું છે. દરમિયાન થાણેમાં ભારે વરસાદના કારણે કમ્પાઉન્ડની દીવાલ તૂટી પડતાં એક યુવકનું મોત થયું હતું અને બે જણ ઈજાગ્રસ્ત થયા હતા.